**Műszaki Bizottság**

**ELŐTERJESZTÉS**

Kisbér Város Önkormányzat Képviselő-testülete

**2024. november 08-ai** ülésére

Tárgy: téli síkosságmentesítés

**Tisztelt Képviselő-testület!**

A településen a hóeltakarítást és síkosságmentesítést a Magyar Közút Nonprofit Zrt. és a Kisbéri Városigazgatóság mellett Mrázik Géza helyi vállalkozó végzi már évek óta.

2016-ban határozatlan idejű szerződés köttetett Mrázik úrral az Ady E. u., Arany J. u., Beyer u., Diófa u., Dobi I. u., Fáy A. u. Hunyadi J. u., Illényi u., Iskola u., Kishomok u., Kolozsvári u., Kozma F. u., Muskátli u., Pacsirta u., Petőfi S. u., Rákóczi F. u., Sport u., Szabadság u., Táncsics M. u., Téglagyári u., Újszőlő u., Vásártér, Véncser dűlő és Wenckheim B. u. vonatkozásában. Havazás esetén a jelzést követő 2 órán belül megkezdi a munkálatokat a nap 24 órájában. 2020-tól a szerződés része a december 1-je és február 28-a közötti rendelkezésre állás és annak díja, valamint a síkosságmentesítés, melyhez a szóróanyagot az önkormányzat biztosítja. A szerződésben szereplő díj 2022 óta nem változott. A szerződés szerint a díjat a felek minden év decemberében újratárgyalják.

Mrázik úr a 2024/2025-ös időszakra megküldte a díjait. A lentebbi táblázatban a jelenlegi díjak és a kért díjak szerepelnek:

|  |  |  |  |
| --- | --- | --- | --- |
|  | **JELENLEGI DÍJ** | **KÉRT DÍJ** | **EMELÉS NAGYSÁGA** |
| **hóeltakarítás** | 14.000,- Ft + áfa / óra | 15.000,- Ft + áfa / óra | ~ 7 % |
| **síkosságmentesítés** | 14.000,- Ft + áfa / óra | 15.000,- Ft + áfa / óra | ~ 7 % |
| **rendelkezésre állás**  | 60.000,- Ft + áfa / hó | 60.000,- Ft + áfa / hó | változatlan |

A költségvetés készítésekor a rendelkezésre állás díjával és 30 órányi hóeltakarítással és síkosságmentesítéssel számoltunk. Az emelés elfogadása esetén a költségvetésben biztosított keret kevesebb óraszámra nyújt fedezetet, de előre azt nem tudjuk megmondani, hogy hány órában lesz idén szükség a feladatellátásra, a 30 óra is becsült szám volt. Javasoljuk Mrázik Géza óradíj emelési javaslatát elfogadni.

Kisbér, 2024. november 5.

 Bondár Balázs s.k. Pápai Mónika s.k.

 elnök referens

**Határozati javaslat:**

Kisbér Város Önkormányzat Képviselő-testülete

Mrázik Gézával (2870 Kisbér, Muskátli u. 36.) hóeltakarítási és síkosságmentesítési munkára kötött vállalkozói szerződésben szereplő díjakat a vállalkozó kérésére a 2024/2025-ös időszakra az alábbiak szerint módosítja:

hóeltakarítás: nettó 15.000,- Ft. + áfa / óra

síkosságmentesítés: nettó 15.000,- Ft. + áfa / óra

rendelkezésre állás: nettó 60.000,- Ft. + áfa / hó

utasítja a Kisbéri Közös Önkormányzati Hivatalt a fenti feltételeket tartalmazó szerződés-módosítás előkészítésére és felhatalmazza a város polgármesterét annak aláírására.

**Határidő:** azonnal

**Felelős:** Sinkovicz Zoltán polgármester

 Dr. Pápai Tamás jegyző